Itsenäinen tutustuminen lähialueen maantieteellisiin kohteisiin

Tehtävässä hyödynnetään Maanmittauslaitoksen Karttapaikka-sivustoa:

<https://asiointi.maanmittauslaitos.fi/karttapaikka/>

* Karttamerkkien selitteet saa näkyville klikkaamalla mustaa nuolta ylhäällä vasemmalla ja valitsemalla avautuvasta valikosta *Karttamerkkien selite*.
* Kartalle voi tehdä omia merkintöjä haluttuihin kohteisiin klikkaamalla *Lisää oma merkintä kartalle* -symbolia vasemman reunan työkaluriviltä.
	+ Valitse merkintätyökalu.
	+ Lisää merkintä kartalta osoittamalla.
	+ Anna merkinnällesi nimi ja kuvaus.
	+ Valitse *Jaa karttalinkki*.
* Merkityt karttalinkit voi jakaa esim. sosiaalisessa mediassa, tai niistä voi laatia erillisen tehtävämonisteen.
* Tehtävämonisteeseen voi esimerkiksi:
* suunnitella valmiin reitin, jota opiskelijat noudattavat edetessään kohteelta toiselle
* laatia valittuihin kohteisiin liittyviä tehtäviä, joihin opiskelijoiden tulee vastata
* liittää myös valittuihin kohteisiin liittyvää lisätietoa esim. sopivien nettilinkkien muodossa.
* Opiskelijoita voi pyytää ottamaan valokuvan jokaisesta kohteesta niin, että kuvassa näkyy kuvan ottaja ja karttalinkin osoittama kohde.
* On tärkeä käydä turvallisuusohjeet kunnolla läpi ennen tutustumisretken aloittamista: turvavälit, liikennesäännöt, polkupyöräkypärän käyttö jne.
* Opiskelijat voivat palauttaa vastaustiedoston opettajan osoittamaan paikkaan, esim. koulun omaan oppimisympäristöön.